‘CEN’ควัก600ล้าน สร้างโรงไฟฟ้าชีวมวล
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — CEN ทุ่ม 600 ล้านบาท สร้างโรงไฟฟ้าชีวมวล คาด 5 ปีคืนทุน 
นายวุฒิชัย ลีนะบรรจง ประธานกรรมการบริหาร บริษัท แคปปิทอล เอ็นจิเนียริ่ง เน็ตเวิร์ค (CEN) เปิดเผยว่า บริษัทได้ลงนามบันทึกความเข้าใจ (MOU) กับ โนรินโก้ อินเตอร์เนชั่นแนล คอร์ปอเรชั่น (NORINCO) รัฐวิสาหกิจขนาดใหญ่ของจีน เพื่อก่อสร้างโรงไฟฟ้าชีวมวล ขนาด 9.9 เมกะวัตต์ จากเศษวัสดุเหลือใช้ทางการเกษตรเป็นเชื้อเพลิง เพื่อผลิตไฟฟ้าขายให้แก่การไฟฟ้าส่วนภูมิภาค (กฟภ.)
“ธุรกิจพลังงานทดแทนเป็นฐานรายได้ใหม่ที่มั่นคง ผลักดันให้ผลประกอบการเติบโตแข็งแกร่ง”
สำหรับเงินทุนจากการสร้างโรงงานประมาณ 600 ล้านบาท ส่วนหนึ่งมาจากเงินทุนหมุนเวียนของกิจการและเงินกู้สถาบันการเงิน คาดใช้เวลาก่อสร้าง 2 ปี คืนทุนภายในเวลา 5 ปี 
แหล่งข่าวจาก CEN เปิดเผยว่า ได้รับใบอนุญาตโครงการโรงไฟฟ้า 3 โรง แต่ละโรงมีกำลังผลิต 9.9 เมกะวัตต์ คาดภายใน 3 ปีครึ่งถึง 4 ปี จะสร้างเสร็จทั้ง 3 โรง โดยจะส่งไฟฟ้าทั้งหมดให้กับการไฟฟ้าฝ่ายผลิตแห่งประเทศไทย
“ส่วนใหญ่ CEN ลงทุนที่เหลือ 2025% ร่วมทุนโดยโนรินโก้ ที่จัดหาเครื่องมือเทคโนโลยี อนาคตโครงสร้างรายได้จะเปลี่ยนเป็นรายได้จากพลังงานเกิน 50% ซึ่งรวมโรงไฟฟ้าจาก บริษัท เอ็นเนซอล ที่เหลือจากบริษัท ระยองไวร์ อินดัสตรีส์ (RWI) และบริษัท เอื้อวิทยา (UWC)” แหล่งข่าวเปิดเผย 
นายวุฒิชัย กล่าวเสริมว่า ผลประกอบการของ CEN ปีนี้มั่นใจทำได้ตามเป้าหมายที่วางไว้ โตไม่ต่ำกว่า 15% จากปีก่อน 1,600 ล้านบาท